CELEX: 32021D0569
Language: lt
Date: 1617062400000
Title: Politinio ir saugumo komiteto sprendimas (BUSP) 2021/569 2021 m. kovo 30 d. kuriuo pratęsiamas Europos Sąjungos patariamosios misijos saugumo sektoriaus reformai Irake remti (EUAM Iraq) vadovo įgaliojimų terminas (EUAM Iraq/1/2021)

2021 4 8   
               
               
                  LT
               
               
                  Europos Sąjungos oficialusis leidinys
               
               
                  L 122/1
               
            
         POLITINIO IR SAUGUMO KOMITETO SPRENDIMAS (BUSP) 2021/569
         2021 m. kovo 30 d.
         kuriuo pratęsiamas Europos Sąjungos patariamosios misijos saugumo sektoriaus reformai Irake remti (EUAM Iraq) vadovo įgaliojimų terminas (EUAM Iraq/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2017 m. spalio 16 d. Tarybos sprendimą (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (1), ypač į jo 9 straipsnio 1 dalį,
         kadangi:
         
                     (1)
                  
                  
                     vadovaujantis Sprendimo (BUSP) 2017/1869 9 straipsnio 1 dalimi, pagal Sutarties 38 straipsnio trečią pastraipą Politinis ir saugumo komitetas (PSK) įgaliojamas priimti atitinkamus sprendimus, susijusius su Europos Sąjungos patariamosios misijos saugumo sektoriaus reformai Irake remti (EUAM Iraq) politine kontrole ir strateginiu vadovavimu jai, įskaitant sprendimą skirti misijos vadovą;
                  
               
                     (2)
                  
                  
                     2019 m. gruodžio 11 d. PSK priėmė Sprendimą (BUSP) 2019/2188 (2), kuriuo Christoph BUIK buvo paskirtas misijos EUAM Iraq vadovu nuo 2020 m. sausio 1 d. iki 2020 m. balandžio 17 d.;
                  
               
                     (3)
                  
                  
                     2020 m. balandžio 7 d. Taryba priėmė Sprendimą (BUSP) 2020/513 (3), kuriuo EUAM Iraq įgaliojimų terminas pratęstas iki 2022 m. balandžio 30 d.;
                  
               
                     (4)
                  
                  
                     2020 m. balandžio 16 d. Taryba priėmė Sprendimą (BUSP) 2020/530 (4), kuriuo Christoph BUIK įgaliojimų terminas pratęstas nuo 2020 m. balandžio 18 d. iki 2021 m. balandžio 17 d.;
                  
               
                     (5)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė EUAM Iraq misijos vadovo Christoph BUIK įgaliojimų terminą pratęsti nuo 2021 m. balandžio 18 d. iki 2022 m. balandžio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos patariamosios misijos saugumo sektoriaus reformai Irake remti (EUAM Iraq) vadovo Christoph BUIK įgaliojimų terminas pratęsiamas nuo 2021 m. balandžio 18 d. iki 2022 m. balandžio 30 d.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. balandžio 18 d.
         
         
            Priimta Briuselyje 2021 m. kovo 30 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 266, 2017 10 17, p. 12.
         
            (2)  2019 m. gruodžio 11 d. Politinio ir saugumo komiteto sprendimas (BUSP) 2019/2188 dėl Europos Sąjungos patariamosios misijos saugumo sektoriaus reformai Irake remti (EUAM Iraq) vadovo skyrimo (EUAM Iraq/3/2019) (OL L 330, 2019 12 20, p. 50).
         
            (3)  2020 m. balandžio 7 d. Tarybos sprendimas (BUSP) 2020/513, kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 113, 2020 4 8, p. 38).
         
            (4)  2020 m. balandžio 16 d. Tarybos sprendimas (BUSP) 2020/530, kuriuo pratęsiamas Europos Sąjungos patariamosios misijos saugumo sektoriaus reformai Irake remti (EUAM Iraq) vadovo įgaliojimų terminas (OL L 120, 2020 4 17, p. 1).